Utenriks

Albumet «Blackstar» ble lansert bare to dager før Bowie tapte kampen mot kreften.

Nettgiganten Amazon skrev mandag at albumet var rangert som «bestselger» i Storbritannia og USA. Også Spotify og Apples strømmetjeneste melder at «Blackstar» topper listene.

Men det er ikke bare det nye albumet som blir lyttet til. På Spotify økte lyttingen til Bowies musikk med 2.700 prosent i løpet av mandagen, ifølge nyhetsbyrået TT.

Samleplata «Best of Bowie» fra 2002 var den nest mest solgte på iTunes i USA, etter «Blackstar». På fjerde plass lå «The Rise and Fall of Ziggy Stardust andthe Spiders from Mars" fra 1972. (©NTB)